Document ID: 32011D0116

A TANÁCS HATÁROZATA
(2010. december 13.)
az Európai Unió és a Mikronéziai Szövetségi Államok között létrejött, a Mikronéziai Szövetségi Államokban folytatott halászatról szóló partnerségi megállapodáshoz csatolt jegyzőkönyv az Európai Unió nevében történő aláírásáról és ideiglenes alkalmazásáról
(2011/116/EU)
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 43. cikkére, összefüggésben 218. cikkének (5) bekezdésével,
tekintettel az Európai Bizottság javaslatára,
mivel:
(1)
2006. április 25-én a Tanács elfogadta az Európai Közösség és a Mikronéziai Szövetségi Államok között létrejött, a Mikronéziai Szövetségi Államokban folytatott halászatról szóló partnerségi megállapodás (a továbbiakban: a partnerségi megállapodás) megkötéséről szóló 805/2006/EK tanácsi rendeletet (1).
(2)
A partnerségi megállapodásban előírt halászati lehetőségek és kifizetések megállapításáról szóló jegyzőkönyvet (a továbbiakban: a korábbi jegyzőkönyv) csatolták a partnerségi megállapodáshoz. A korábbi jegyzőkönyv 2010. február 25-én hatályát vesztette.
(3)
Az Unió ezt követően tárgyalásokat folytatott a Mikronéziai Szövetségi Államokkal (a továbbiakban: Mikronézia) a partnerségi megállapodáshoz csatolt új jegyzőkönyvről (a továbbiakban: a jegyzőkönyv), amely a halászat tekintetében Mikronézia felségterületéhez vagy annak joghatósága alá tartozó vizeken halászati lehetőségeket biztosít az uniós hajóknak.
(4)
A tárgyalások eredményeként a Felek 2010. május 7-én parafálták a jegyzőkönyvet.
(5)
A jegyzőkönyvet - 15. cikkének megfelelően - aláírásának napjától ideiglenesen alkalmazni kell.
(6)
Az uniós hajók halászati tevékenységének folytonossága érdekében alapvetően fontos, hogy a jegyzőkönyv mielőbb alkalmazásra kerüljön, figyelembe véve azt is, hogy az előző jegyzőkönyv már nincs érvényben.
(7)
A jegyzőkönyvet alá kell írni és ideiglenesen alkalmazni az elfogadásához kapcsolódó eljárások befejezésére is figyelemmel,
ELFOGADTA EZT A HATÁROZATOT:
1. cikk
Az Európai Közösség és a Mikronéziai Szövetségi Államok között létrejött, a Mikronéziai Szövetségi Államokban folytatott halászatról szóló partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv (a továbbiakban: a jegyzőkönyv) aláírását - e jegyzőkönyv megkötésére is figyelemmel - az Európai Unió nevében a Tanács jóváhagyja.
A jegyzőkönyv szövegét csatolták e határozathoz.
2. cikk
A Tanács elnöke felhatalmazást kap, hogy - a megállapodás megkötésére is figyelemmel - kijelölje az Európai Unió nevében a megállapodás aláírására jogosult személyt vagy személyeket.
3. cikk
A jegyzőkönyvet az aláírásának időpontjától (2) ideiglenesen alkalmazni kell a 15. cikkével összhangban, az elfogadásához kapcsolódó eljárások befejezésére is figyelemmel.
4. cikk
Ez a határozat az elfogadásának napján lép hatályba.
Kelt Brüsszelben, 2010. december 13-án.

Labels: 19
5
20
6
18
15